**POZVÁNKA**

Vážené kolegyne, vážení kolegovia,

 dňa **02. 10. 2025** Katedra rusistiky a východoeurópskych štúdií Filozofickej fakulty Univerzity Komenského v Bratislave organizuje IX. ročník konferencie mladých vedcov pod názvom ***Mladá rusistika – nové tendencie a trendy****,* na ktorej radi privítame poslucháčov doktorandského štúdia internej a externej formy a mladých vedeckých pracovníkov (do 3 rokov od získania titulu PhD.). **Konferencia bude prebiehať na Filozofickej fakulte Univerzity Komenského v Bratislave**.

 Hlavným cieľom podujatia je podporenie vedeckovýskumnej činnosti mladých vedcov a prostredníctvom nadväzovania osobných kontaktov na medzinárodnej úrovni aj vytvorenie priestoru na ich vzájomnú spoluprácu. Tento rok sme sa opäť rozhodli sústrediť pozornosť nielen na Rusko, ale na iné krajiny východnej Európy, predovšetkým na Ukrajinu a Bielorusko. Nové pohľady na lingvistické, literárnovedné, translatologické, historické, kulturologické a didaktické otázky súvisiace s týmito areálmi budú mladí vedci prezentovať v piatich sekciách:

* lingvistická sekcia,
* literárnovedná sekcia,
* translatologická sekcia,
* sekcia dejín a kultúry Ruska, Ukrajiny a Bieloruska,
* nové tendencie a trendy vo výučbe ruského jazyka a kultúry.

Vyplnenú prihlášku a tézy zašlite **najneskôr do 30. 06. 2025** na e-mailovú adresu mladarusistika@gmail.com. Potvrdenia o prijatí budú odoslané do 15.07.2025. V recenzovanom zborníku budú publikované iba príspevky tých účastníkov konferencie, ktorí vystúpia v jednej z uvedených sekcií.

Tešíme sa na Vašu účasť!

S pozdravom

doc. Mgr. Ivan Posokhin, PhD.

vedúci katedry

Organizátorky konferencie: Janka Lenčéšová, Nina Lacová, Lenka Vraždová

**POKYNY PRE ÚČASTNÍKOV**

**Jazyk vystúpení na konferencii:** ruský, slovenský, český, anglický

**Rozsah vystúpenia:** 15 minút + 5 minút na diskusiu

**Jazyk publikovaných príspevkov:** ruský, ukrajinský, bieloruský, slovenský, český, anglický

**Konferenčný poplatok:** 30 €, je potrebné uhradiť najneskôr do **30. 08. 2025
Bankové spojenie**

**V rámci oblasti SEPA**

|  |  |
| --- | --- |
| IBAN: | SK36 8180 0000 0070 0008 3100 |
| Názov prijímateľa: | Univerzita Komenského v Bratislave, Filozofická fakulta |
| Adresa: | Gondova 2, 814 99 Bratislava |
| SWIFT: | SPSRSKBA |
| Variabilný symbol: | 105340 |
| Poznámka pre prijímateľa: | Mladá rusistika 2025, meno a priezvisko |

**Mimo oblasti SEPA**

|  |  |
| --- | --- |
| IBAN: | SK36 8180 0000 0070 0008 3100 |
| Názov prijímateľa: | Univerzita Komenského v Bratislave, Filozofická fakulta |
| Adresa: | Gondova 2, 814 99 Bratislava |
| SWIFT: | SUBASKBX |
| Variabilný symbol: | 105340 |
| Adresa banky: | Všeobecná úverová banka, a.s, Mlynské nivy 1, 829 90 Bratislava |
| Poznámka pre prijímateľa: | Mladá rusistika 2025, meno a priezvisko |

Konferencia sa uskutoční v budove Filozofickej fakulte Univerzity Komenského v Bratislave (Gondova 2, Bratislava). Presné inštrukcie zašleme účastníkom najneskôr týždeň pred konferenciou.